พระราชกฤษฎีกาพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยศิลปากรพ.ศ. ๒๕๓๔ ภูมิพลอดุลยเดช ป.ร.ให้ไว้ ณ วันที่ ๙ มิถุนายน พ.ศ. ๒๕๓๔เป็นปีที่ ๔๖ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยฐานะ ของมหาวิทยาลัยศิลปากรอาศัยอำนาจตามความในมาตรา ๒๕แห่งธรรมนูญการปกครองราชอาณาจักร พุทธศักราช ๒๕๓๔ กับมาตรา ๔๘ วรรคสอง และมาตรา ๕๒วรรคสอง แห่งพระราชบัญญัติมหาวิทยาลัยศิลปากร พ.ศ. ๒๕๓๐ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยศิลปากร พ.ศ. ๒๕๓๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยศิลปากร ดังนี้(๑) สาขาวิชาดุริยางคศาสตร์ มีปริญญาสามชั้น คือ(ก) เอก เรียกว่า ดุริยางคศาสตรดุษฎีบัณฑิต ใช้อักษรย่อ ดศ.ด.(ข) โท เรียกว่า ดุริยางคศาสตรมหาบัณฑิต ใช้อักษรย่อ ดศ.ม.(ค) ตรี เรียกว่า ดุริยางคศาสตรบัณฑิต ใช้อักษรย่อ ดศ.บ.(๒) สาขาวิชาเภสัชศาสตร์ มีปริญญาสามชั้น คือ(ก) เอก เรียกว่า เภสัชศาสตรดุษฎีบัณฑิต ใช้อักษรย่อ ภ.ด.(ข) โท เรียกว่า เภสัชศาสตรมหาบัณฑิต ใช้อักษรย่อ ภ.ม.(ค) ตรี เรียกว่า เภสัชศาสตรบัณฑิต ใช้อักษรย่อ ภ.บ.(๓) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๔) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๕) สาขาวิชาศิลปะ มีปริญญาสามชั้น คือ(ก) เอก เรียกว่า ศิลปดุษฎีบัณฑิต ใช้อักษรย่อ ศ.ด.(ข) โท เรียกว่า ศิลปมหาบัณฑิต ใช้อักษรย่อ ศ.ม.(ค) ตรี เรียกว่า ศิลปบัณฑิต ใช้อักษรย่อ ศ.บ.(๖) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๗) สาขาวิชาศึกษาศาสตร์ มีปริญญาสามชั้น คือ(ก) เอก เรียกว่า ศึกษาศาสตรดุษฎีบัณฑิต ใช้อักษรย่อ ศษ.ด.(ข) โท เรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรี เรียกว่า ศึกษาศาสตรบัณฑิต ใช้อักษรย่อ ศษ.บ.(๘) สาขาวิชาสถาปัตยกรรมศาสตร์ มีปริญญาสามชั้น คือ(ก) เอก เรียกว่า สถาปัตยกรรมศาสตรดุษฎีบัณฑิตใชัอักษรย่อ สถ.ด.(ข) โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค) ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๙) สาขาวิชาอักษรศาสตร์ มีปริญญาสามชั้น คือ(ก) เอก เรียกว่า อักษรศาสตรดุษฎีบัณฑิต ใชัอักษรย่อ อ.ด.(ข) โท เรียกว่า อักษรศาสตรมหาบัณฑิต ใช้อักษรย่อ อ.ม.(ค) ตรี เรียกว่า อักษรศาสตรบัณฑิต ใช้อักษรย่อ อ.บ.ทั้งนี้ ให้ระบุชื่อวิชาเอกหรือสาขาวิชา แล้วแต่กรณีในวงเล็บต่อท้ายปริญญาด้วย ถ้ามีมาตรา ๔ ครุยประจำตำแหน่งของกรรมการสภามหาวิทยาลัยและคณาจารย์ของมหาวิทยาลัยศิลปากร มีดังนี้(๑) ครุยกรรมการสภามหาวิทยาลัยเป็นเสื้อคลุมทำด้วยผ้าสีดำผ่าอกตลอด หลังจีบ ยาวเหนือข้อเท้าประมาณ ๑๕ เซนติเมตรมีแถบกำมะหยี่สีดำโอบรอบคอกว้าง ๕ เซนติเมตร เมื่อถึงด้านหน้าแถบกำมะหยี่เพิ่มขนาดกว้างเป็น๑๒ เซนติเมตร ทั้งสองข้างยาวตลอดตัวเสื้อ ติดด้วยแถบดิ้นทองกว้าง ๖ มิลลิเมตรตรงด้านข้างแถบกำมะหยี่ ด้านละ ๒ เส้น ระยะห่าง ๒.๖ เซนติเมตรแขนเสื้อจีบพองยาวถึงข้อมือ ปลายแขนพับตลบเข้าข้างในเป็นสองชั้น มีผ้าคล้องคอด้านนอกทำด้วยกำมะหยี่สีดำด้านในทำด้วยผ้าสีเขียว มีแถบกำมะหยี่สีดำ ขลิบริมด้วยดิ้นทองกว้าง ๑ เซนติเมตรโดยรอบ(๒) ครุยคณาจารย์ของมหาวิทยาลัยเป็นเสื้อคลุมทำด้วยผ้าสีดำผ่าอกตลอด หลังจีบ ยาวเหนือข้อเท้าประมาณ ๑๕ เซนติเมตรมีแถบกำมะหยี่สีดำโอบรอบคอ กว้าง ๕ เซนติเมตร ยาวตลอดด้านหน้าทั้งสองข้างแขนเสื้อจีบพองยาวถึงข้อมือ ปลายแขนพับตลบเข้าข้างในเป็นสองชั้น มีผ้าคล้องคอด้านนอกทำด้วยกำมะหยี่สีดำ ด้านในทำด้วยผ้าสีเขียวมาตรา ๕[๓] ครุยวิทยฐานะของมหาวิทยาลัยศิลปากรมีสามชั้น ดังนี้(๑) ครุยดุษฎีบัณฑิต เป็นเสื้อคลุมทำด้วยผ้าสีดำ ผ่าอกตลอดหลังจีบ ยาวเหนือข้อเท้าประมาณ ๑๕ เซนติเมตร มีแถบกำมะหยี่สีดำโอบรอบคอ กว้าง ๕เซนติเมตร ยาวตลอดด้านหน้าทั้งสองข้าง แขนเสื้อจีบพองยาวถึงข้อมือปลายแขนพับตลบเข้าข้างในเป็นสองชั้น ตอนกลางแขนทั้งสองข้างมีแถบกำมะหยี่สีดำ กว้าง๕ เซนติเมตร ยาวพาดด้านข้าง จำนวนสามแถบติดเรียงกัน ระยะห่าง ๔ เซนติเมตรมีผ้าคล้องคอ ด้านนอกทำด้วยกำมะหยี่สีดำ ด้านในทำด้วยผ้าสีตามสีประจำคณะหรือสีประจำสาขาวิชาและขลิบด้วยกำมะหยี่สีดำกว้าง ๒ เซนติเมตร โดยรอบ ประกอบด้วยหมวกแผ่นสี่เหลี่ยมจัตุรัสผ้าสีดำติดกระดุมสีดำที่กลางหมวกหนึ่งเม็ดจากกระดุมมีไหมสีทองโยงมาที่ขอบหมวกต่อปลายด้วยพู่ไหมสีทอง ยาว ๒๐ เซนติเมตรจากขอบหมวก(๒) ครุยมหาบัณฑิต เช่นเดียวกับครุยดุษฎีบัณฑิตแต่ที่แขนเสื้อทั้งสองข้างมีแถบกำมะหยี่สีดำเพียงข้างละสองแถบ มีผ้าคล้องคอด้านในทำด้วยกำมะหยี่สีดำ ด้านนอกทำด้วยผ้าสีดำและขลิบริมด้วยผ้าสีตามสีประจำคณะหรือสีประจำสาขาวิชา กว้าง ๔ เซนติเมตร โดยรอบ ประกอบด้วยหมวกเช่นเดียวกับหมวกดุษฎีบัณฑิตแต่เส้นโยงและพู่ทำด้วยไหมสีดำ(๓) ครุยบัณฑิต เช่นเดียวกับครุยมหาบัณฑิตแต่ใช้ผ้าสีดำโอบรอบคอ แขนเสื้อทั้งสองข้างไม่มีแถบผ้าคล้องคอขลิบริมด้วยผ้าสีตามสีประจำคณะหรือประจำสาขาวิชา กว้าง ๒ เซนติเมตรโดยรอบ ประกอบด้วยหมวกเช่นเดียวกับหมวกมหาบัณฑิตมาตรา ๖[๔] สีประจำคณะและสีประจำสาขาวิชา มีดังนี้(๑) คณะจิตรกรรม ประติมากรรมและภาพพิมพ์ สีเหลือง(๒) คณะโบราณคดี สีม่วง(๓) คณะเภสัชศาสตร์ สีเขียวมะกอก(๔) คณะมัณฑนศิลป์ สีแสด(๕) คณะวิทยาศาสตร์ สีเหลืองทอง(๖) คณะวิศวกรรมศาสตร์และเทคโนโลยีอุตสาหกรรม สีแดงเข้ม(๗) คณะศึกษาศาสตร์ สีน้ำเงิน(๘) คณะสถาปัตยกรรมศาสตร์ สีเทาอ่อน(๙) คณะอักษรศาสตร์ สีฟ้า(๑๐) สาขาวิชาดุริยางคศาสตร์ สีชมพูมาตรา ๗ เข็มวิทยฐานะของมหาวิทยาลัยศิลปากรมีลักษณะเป็นทรงบัวตูมดุนนูน ขนาดสูง ๒ เซนติเมตร กว้าง ๑.๖๐ เซนติเมตรด้านหน้าเป็นรูปพระพิฆเนศวร มีกรอบล้อมเป็นลายไทย ด้านล่างรูปพระพิฆเนศวรมีอักษรย่อว่า มศก. ทำด้วยโลหะพื้นลงยาแยกสีตามสี ประจำคณะ เนื้อโลหะแยกตามวิทยฐานะดังนี้(๑) เข็มทอง เข็มวิทยฐานะระดับดุษฎีบัณฑิต(๒) เข็มเงิน เข็มวิทยฐานะระดับมหาบัณฑิต(๓) เข็มทองแดง เข็มวิทยฐานะระดับบัณฑิตมาตรา ๘ให้มหาวิทยาลัยศิลปากรจัดทำครุยประจำตำแหน่ง ครุยวิทยฐานะ และเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๙ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการอานันท์ปันยารชุนนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยศิลปากรได้มีการจัดตั้งคณะเภสัชศาสตร์เพิ่มขึ้นสมควรปรับปรุงพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะ ของมหาวิทยาลัยศิลปากรเสียใหม่ให้เหมาะสมกับสภาพการณ์ในปัจจุบัน และโดยที่สภามหาวิทยาลัยเห็นควรกำหนดให้มีครุยประจำตำแหน่งกรรมการสภามหาวิทยาลัยและครุยประจำตำแหน่งคณาจารย์ของมหาวิทยาลัยประกอบกับมาตรา ๔๘ วรรคสอง และมาตรา ๕๒ วรรคสอง แห่งพระราชบัญญัติมหาวิทยาลัยศิลปากรพ.ศ. ๒๕๓๐ บัญญัติว่าการกำหนดปริญญาในสาขาวิชา อักษรย่อสำหรับสาขาวิชาครุยประจำตำแหน่ง ครุยวิทยฐานะ และเข็มวิทยฐานะ ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยศิลปากร (ฉบับที่ ๒)พ.ศ. ๒๕๓๗[๕]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยศิลปากรได้จัดตั้งคณะเทคโนโลยีอุตสาหกรรมเพิ่มขึ้นสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยศิลปากรเสียใหม่เพื่อกำหนดสีประจำคณะสำหรับคณะเทคโนโลยีอุตสาหกรรมเพิ่มขึ้นและโดยที่มาตรา ๔๘ วรรคสอง และมาตรา ๕๒ วรรคสองแห่งพระราชบัญญัติมหาวิทยาลัยศิลปากร พ.ศ. ๒๕๓๐ บัญญัติว่า การกำหนดปริญญาในสาขาวิชาอักษรย่อสำหรับสาขาวิชา และการกำหนดลักษณะ ชนิด ประเภท และส่วนประกอบของครุยวิทยฐานะเข็มวิทยฐานะ และครุยประจำตำแหน่ง ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยศิลปากร(ฉบับที่ ๓) พ.ศ. ๒๕๔๔[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยศิลปากร ได้เปิดสอนสาขาวิชาดุริยางคศาสตร์และสาขาวิชาวิศวกรรมศาสตร์ เพิ่มขึ้น ในการนี้สมควรแก้ไขเพิ่มเติมปริญญาในสาขาวิชาอักษรย่อสำหรับสาขาวิชา ลักษณะของครุยวิทยฐานะ และสีประจำคณะหรือสีประจำสาขาวิชาของมหาวิทยาลัยศิลปากร ตามที่กำหนดไว้ในพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะ และเข็มวิทยฐานะของมหาวิทยาลัยศิลปากร พ.ศ. ๒๕๓๔ เพื่อกำหนดชื่อปริญญาในสาขาวิชา และอักษรย่อสำหรับสาขาวิชาดังกล่าวและแก้ไขเพิ่มเติมลักษณะของครุยวิทยฐานะโดยให้ใช้สีประจำคณะหรือสีประจำสาขาวิชาเป็นส่วนประกอบของครุยวิทยฐานะรวมทั้งกำหนดสีประจำคณะวิศวกรรมศาสตร์และเทคโนโลยีอุตสาหกรรมและสีประจำสาขาวิชาดุริยางคศาสตร์เพิ่มขึ้น จึงจำเป็นต้องตราพระราชกฤษฎีกานี้กนกพร/ผู้จัดทำ๑๕ พฤศจิกายน ๒๕๕๓กวินทราดา/ผู้ตรวจ[๑]ราชกิจจานุเบกษา เล่ม ๑๐๘/ตอนที่ ๑๐๕/ฉบับพิเศษหน้า ๕/๑๔ มิถุนายน ๒๕๓๔[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยศิลปากร(ฉบับที่ ๓) พ.ศ. ๒๕๔๔[๓] มาตรา ๕แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยศิลปากร(ฉบับที่ ๓) พ.ศ. ๒๕๔๔[๔] มาตรา ๖แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยประจำตำแหน่ง ครุยวิทยฐานะ และเข็มวิทยฐานะ ของมหาวิทยาลัยศิลปากร(ฉบับที่ ๓) พ.ศ. ๒๕๔๔[๕] ราชกิจจานุเบกษาเล่ม ๑๑๑ /ตอนที่ ๓ ก/หน้า ๑๐/๒๗ มกราคม ๒๕๓๗[๖] ราชกิจจานุเบกษาเล่ม ๑๑๘/ตอนที่ ๗๘ ก/หน้า ๑/๑๐ กันยายน ๒๕๔๔